รัฐพล พรรณเชษฐ์

รัฐพล พรรณเชษฐ์  (เกิดเมื่อวันที่ 12 เมษายน พ.ศ. 2522) เป็นนักดนตรีชาวไทย อดีตมือกีตาร์วง ละอ่อน, บอดี้สแลม และอดีตนักร้องนำวง เพรเซ่นท์เพอร์เฟค

 ประวัติ 
เภาเกิดเมื่อวันที่ 12 เมษายน พ.ศ. 2522 จบการศึกษาระดับมัธยมศึกษาจากโรงเรียนสวนกุหลาบวิทยาลัย และระดับปริญญาตรีจากคณะศึกษาศาสตร์ มหาวิทยาลัยศรีนครินทรวิโรฒ ประสานมิตร เริ่มเข้าสู่วงการบันเทิงร่วมกับวงละอ่อน จากการประกวดฮอตเวฟมิวสิกอวอร์ดส์ ครั้งแรก และได้รับรางวัลชนะเลิศ ก่อนที่จะได้เซ็นสัญญากับค่ายมิวสิค บั๊กส์ และมีผลงานอยู่ 2 อัลบั้ม ถึงปี พ.ศ. 2541 แล้วก็แยกย้ายไปเรียนต่อ

กระทั่ง พ.ศ. 2545 เภา, ตูน อาทิวราห์ คงมาลัย และปิ๊ด ธนดล ช้างเสวก ได้รวมวงใหม่ในชื่อบอดี้สแลม โดยมีเพลง "ทางของฉัน ฝันของเธอ" เป็นเพลงเปิดตัว โดยเภาออกอัลบั้มกับวงบอดี้สแลม อยู่ 2 อัลบั้ม คือ Bodyslam และ Drive จากนั้นเภาได้ขอลาออกจากวงเพื่อไปทำอัลบั้มเดี่ยวในชื่อ "Present Perfect" มีเพลงดังอย่าง "คนไม่มีปีก" และ "ซ้ำไปซ้ำมา"เคยรู้หรือไม่? ว่า Bodyslam มีอดีตสมาชิกมือกีต้าร์

ชีวิตส่วนตัว เภาเคยคบหาดูใจกับ วุ้นเส้น - วิริฒิพา ภักดีประสงค์ ก่อนที่ในปี พ.ศ. 2548 ทั้งสองจะแยกทางกันในที่สุด และ 5 ปีหลังได้แต่งงานกับน.ส.พิชญาภา พรรณเชษฐ์ หรือ อิก เมื่อวันที่ 31 มกราคม พ.ศ. 2553เภา Bodyslam แต่งงาน ซึ่งทำให้เภาได้ทำธุรกิจแฟชั่นขายเสื้อผ้า ชื่อ Icy Icy Shop ในเวลาต่อมา

 อ้างอิง 

หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ